Perquè d'aquesta manera saps que no es perdrà cap mega pel camí. La teva connexió d'Internet va directa de l'encaminador al teu ordinador, sense més interferències ni obstacles. Per contra, si en fas la mesura per wifi, la connexió depèn de moltes variables: de si hi ha moltes xarxes wifi que interfereixin en la teva (podrien estar “barallant-se” per utilitzar el mateix canal), de la distància al router (a més distància, menys velocitat), de si et connectes en la freqüència de 2,4Ghz (amb més abast, però amb menys velocitat i més saturada) o de 5 Ghz (amb menys abast però més velocitat i menys saturada)… A més, recorda que les rajoles, els miralls, les prestatgeries metàl·liques i altres elements “afebleixen” el senyal wifi, de manera que no estaràs mesurant la velocitat que arriba en realitat al teu router.